# data[].attributes.body
Hei!
Jeg heter Rojan Tordhol Ezzati og bor i Oslo, "med Østmarka som nærmeste nabo", som det så fint heter på meglerspråk. Jeg er sosiolog og forsker på migrasjon og mangfold, nå sist ved Enhet for migrasjonshelse på FHI.

Dette blir det tredje året jeg vurderer Erasmus+-søknader. Foreløpig har det bare vært KA2-søknader. Det har vært lærerikt og jeg ser frem til å lære mer.

Jeg ser mer på serier enn på film, men nå sist var det Avatar på kino og den likte jeg veldig godt. Før det var det Folk og røvere i Kardemommeby på kino med barna mine. Begge deler kan anbefales!

# data[].attributes.body
Hei alle sammen - jeg heter Kata og er oppvokst på Skjetten og senere i Oslo. Jeg har det siste året bodd i Budapest og før det bodde jeg 4 år i Vietnam, 4 år i Laos, og også i Tbilisi, København, og New York.

Jeg har jobbet med internasjonalisering i en del år. For mange år siden jobbet jeg med ungdoms programmet i Bufdir (både programmet og etaten het noe annet den gang..) Jeg har også jobbet på det danske kontoret for EUs ungdomsprogrammer, i ANSA og som utdanningsrådgiver ved det norske konsulatet i New York.

En film jeg kan anbefale er Yesterday av Danny Boyle. Den handler om en ukjent musiker som våkner opp etter et uhell i en verden hvor the Beatles ikke finnes. Men han husker sangene og blir fort en kjent musiker og låtskriver, men det går naturligvis ikke helt uten problemer.. Jeg synes det er en veldig fin film og kan varmt anbefale den.

Jeg gleder meg til å bli kjent med dere!

# data[].attributes.body
Hei alle sammen,

Mitt navn er Hilde Storhoug. Jeg jobber i Direktoratet for høyere utdanning og kompetanse. Her jobber jeg med promotering og prosjektoppfølging av Erasmus+ for barnehage og skolesektoren, i tillegg til læringsprogrammet "Europeisk ungdomsparlament". Erasmus+ er med andre ord godt kjent, og jeg gleder meg til å se hva som rører seg i ungdomsdelen av programmet!

Tidligere har jeg ledet skoleprosjektet "Utdanning for bærekraftig utvikling" i miljø- og utviklingsorganisasjonen Spire. Jeg har et hjerte for bærekraft og internasjonalt samarbeid, og har vært og er engasjert i blant annet klima- og naturutvalget til Fellesrådet for Afrika og SAIH.

Jeg kommer fra Stavanger, men har bodd mange år i Oslo før jeg for to år siden flyttet til Bergen. Jeg tillater meg derfor som (subjektivt) godt integrert "bergenser" å anbefale filmen "Bergen - i all beskjedenhet" på NRK for de som er interessert i historien bak "den stolte bergenser". Ellers var den nye irske filmen "The Banshees of Inisherin" absolutt verdt å se.

# data[].attributes.body
Hei alle sammen! Jeg heter Erik Kruse, er barnevernspedagog og bor i Fredrikstad sammen med kona mi, to barn på 12 og 16 år og katta Jax. Er født og har bodd lengst i Oslo, med en periode i Tønsberg som barn, og nå i Fredrikstad de siste 13 årene.

Mesteparten av yrkeslivet mitt har jeg jobbet med ungdom i Bydel Gamle Oslo og i Fredrikstad - på fritidsklubb, gjennom barnevernstjeneste, som utekontakt og som miljøterapeut på skole. De siste årene har jeg jobbet i kommuneadministrasjonen i Fredrikstad med ansvar for arbeidsområder som rus/kriminalitet, radikalisering/ekstremisme, barnefattigdom, fritidsaktivitet og demokrati/medborgerskap. Jeg savner å jobbe så mye direkte med ungdommer og familier som jeg gjorde før - men er også veldig glad i muligheten til å kunne påvirke og jobbe for å forbedre systemer og organisasjoner, som igjen påvirker folk sine liv.

Men jeg er med på å lede psykososialt kriseteam i kommunen vår og da får jeg jobbet en del direkte med mennesker i akutte kriser - en veldig meningsfull del av jobben min.

Jeg har videreutdanning i oppsøkende arbeid med barn og unge og master i psykososialt arbeid.

Med fare for å virke litt pretensiøs (filmen er nemlig både fra 90-tallet, fransk og i svart-hvit ;) vil jeg anbefale dere å titte på filmen "Hatet" / "La Haine". Det er en perle av en film som jeg stadig kommer tilbake til - og den er ikke så sær som den høres ut.

Jeg kjenner Erasmus+ litt gjennom jobben - men har ikke mye direkte erfaring sjøl. Men jeg gleder meg til å lære om og jobbe med det - og til å bli bedre kjent med dere!

# data[].attributes.body
Hei! Jeg heter Marianne Brattum og jeg bor på Nordkisa med samboer, barn og en katt. Jeg har en tiårig utdannelse innen språk, journalistikk og samfunnsfag. For øyeblikket holder jeg på med oppussing av et gammelt hus, men tidligere har jeg jobbet med markedsføring, internasjonale  kulturarrangementer og tilskuddsordninger rettet mot barn og ungdom. I min siste jobb arbeidet jeg som grantwriter i et firma i Oslo. Ellers så elsker jeg å lese bøker, gå på konsert og det å reise.

Jeg elsker alle filmene til Tim Burton og alt fra Marvel universet. Litt vanskelig å bare anbefale en film :)

Jeg gleder meg masse til å lese mange fine søknader og starte arbeidet som Assessor for Erasmus+ Ungdom!

# data[].attributes.body
Hei! Jeg heter Marius Thoresen og går nå på min andre periode som Assessor. Dette har vært lærerikt, spennende og akkurat passe krevende. Jeg er involvert med Erasmus + Ungdom både som kursholder, Assessor og lokalkontakt. Har bakgrunn som fritidsleder, ungdomsrådskoordinator og miljøterapeut over flere år, samt at jeg har sittet i styret til Ungdom og Fritid i tre år. Er også kursholder på Utøya på Demokrativerkerstedet. Nå jobber jeg som prosjektleder for et prosjekt, Statens Hus, på vegne av Kommunal og distriktsdepartementet i Lyngdal, hvor jeg også er lokalpolitiker.

Når det kommer til film så er jeg litt usikker, da jeg for tiden altfor ofte går glipp av slutten da jeg ofte sovner på sofaen. Noe jeg får massiv kritikk for, spesielt av mine tre barn, men også tildels fra min ene kone. Før jeg pleide å sovne (jeg fornekter at jeg sovner på sofaen), var jeg tilhenger av lange filmer, gjerne fantasy som Ringenes Herre og Star Wars, likte også Tarantino og Wes Anderson godt. Det er obligatorisk hos oss å se alt av Star Wars serier med hele familien (til noen store fornøyelse og noens frustrasjon).

# data[].attributes.body
Hei alle sammen. Jeg heter Joakim, og ser frem til å fortsette som assessor av Erasmus + søknader. Jeg jobber for Narviksenteret, hvor jeg for tiden holder på med en PhD, tilknyttet Senter for fredsstudier ved UiT. Før jeg startet med denne hadde jeg i mange år ansvaret for vår virksomhet med demokrati- og menneskerettighetslæring, hvor vi hadde (har fortsatt...) en ganske utstrakt bruk av Erasmus +. Jeg har vært kursleder for nasjonalkontoret siden 2016, og assessor de siste to årene. Det er veldig lærerikt og inspirerende å lære andre prosjekter og organisasjoner å kjenne på denne måten, og holder meg i kontakt med programmet selv under min nåværende 'pause' fra Erasmus +.
Jeg liker filmer som forteller en god historie, veldig gjerne med humor. Og så synes jeg re-innspillinger ofte er et tegn på manglende kreativitet. Så hva med å se 'En mann ved navn Ove', heller enn han som er omdøpt Otto..?

# data[].attributes.body
Hei! Jeg heter Anita. Jeg jobber på Handelshøyskolen BI som juridisk seniorrådgiver i seksjon for studiekvalitet. I tillegg har jeg vært assessor i Erasmus+ Youth i to år, både KA1 og KA2. Tidligere var jeg Nasjonal Ekspert i Europakommisjonen og jobbet da med Erasmus+ Youth og EUs ungdomspolitikk. Spesielt jobbet jeg med European Solidarity Corps, KA2 og Discover EU. Jeg bor på Manglerud i Oslo med min greske samboer og vår datter på 4 år. På fritiden liker jeg å holde på med kreative prosjekter, som å sy og lage morsomme ting med datteren min. Som småbarnsmor kan jeg ikke huske sist jeg så en film som ikke var "Søppelbilens jul", så da må det nesten bli den jeg anbefaler.

# data[].attributes.body
Hei. Mitt navn er Charlotte og jeg er ny som assessorer. Helsesykepleier med master i sykepleievitenskap. Jobbet med prosjekter internasjonalt i en årrekke. Tidligere prosjektleder for undervisningsmateriale Uke6.no. Interessert i likestilling, inkludering og forebyggende helsearbeid. Jobber nå som faglig leder for helsestasjon for ungdom på Grunerløkka og på Foss VGS.

Jeg er født i Trøndelag, men oppvokst flere steder. Hadde ungdomstiden min i Uruguay og studerte så i Norge. Bodde så i Sverige i flere år men kom tilbake i 2016.

Brenner for ungdommers mulighet for utveksling uavhengig av økonomi og bakgrunn.

Når det kommer til film så ser jeg alt fra komedier til action og dokumentarer. Men jeg har en hemmelig forkjærlighet for Pedro Almodóvar. Om jeg må velge en må det bli «Wild Tales» (Viaplay).

# data[].attributes.body
Hei!

Jeg heter Rune Hjalmar Espeland. Jeg er leder for Blå Kors sitt internasjonale arbeid og er dermed ansvarlig for global ruspolitikk samt forvaltningen og koordineringen av internasjonale samarbeid. Jeg har ikke tidlige erfaring fra Erasmus+ programmet og gleder meg derfor til dette oppdraget.

Jeg kommer opprinnelig fra Farsund, men stor utferdstrang førte meg til Wales som 17-åring. Nå bor jeg med kone og barn på Kolsås i Bærum.

Som småbarnsfar går det mest i barnefilmer, men jeg vil gjerne anbefale ‘Krigsseileren’ som jeg så på kino for ikke lenge siden. Min far var maskinist, jeg vokste opp med en krigsseiler som nærmeste nabo, og jeg har bodd flere år i Bergen. Filmen gjorde derfor et sterkt inntrykk på meg - men også fordi den viser et storslått drama med svært gode skuespillere.

Gleder meg til å bli kjent med dere!

# data[].attributes.body
Hei alle sammen,

Jeg heter Cecilie Claviez og bor på Tananger, rett utenfor Stavanger. Jeg er daglig leder for Universitetsfondet for Rogaland og Stiftelsen Rogalandsforskning. Vi støtter utdanning, forskning og innovasjon i regionen. Jeg har tidligere vært nasjonal ekspert i EU-kommisjonen, DG Education and Culture, og senior sektoransvarlig for utdanning og forskning i EØS-midlene i Brussel (FMO).

Jeg er født og oppvokst i Stavanger, og gift med en tysker med et franskklingende navn:-)

Da jeg var i EU-kommisjonen fikk jeg være med å avslutte det gamle LLP-programmet, hvis noen husker det. Det var mye diskusjon internt på hva det nye rammeprogrammet skulle hete. Heldigvis landet vi på Erasmus+. Det har vært flott å følge programmet i årene videre, og gleder meg til å sette meg mer inn i ungdomsdelen.

Vi har en valp i huset, og derfor blir det ikke tid til så mange filmer. Når jeg savner kontinent setter jeg gjerne på litt fransk pop. Gims eller Julien Duré fungerer bra.

Gleder meg til å treffe dere!

# data[].attributes.body
Hei alle sammen!
Mitt navn er Anette Virtanen. Jeg jobber for tiden som rådgiver på internasjonalt kontor ved Norges musikkhøyskole. Jeg jobber bla. med Erasmus prosjekter; mer spesifikt med innreisende utvekslingsstudenter, samt korttids og ansattmobilitet.

Jeg er opprinnelig fra Finland og har bodd i Norge litt over 10 år.

Filmanbefalingene mine er "Pan's Labyrinth", som er min gammel favoritt og en litt nyere (finsk!) film "Sovekupe nr. 6".

Hyggelig å treffe dere! :)

# data[].attributes.body
Mitt navn er Olga Fagerland. Jeg jobber som prosjektrådgiver for Erasmus+ prosjekter ved Universitetet i Stavanger. Min rolle er å promotere muligheter som finnes i Erasmus+ med hovedvekt på samarbeidsprosjekter, og veilede søkere i søknadsfasen. Tidligere har jeg jobbet som prosjektleder for Erasmus+ prosjekter innen skolesektor.

Når det gjelder film, ville jeg anbefalt serie "The Hidden Live of Pets", film "Triangle of Sadness" på Netflix og "Munch" som går på kino nå.

Jeg er opprinnelig fra Krim halvøya i Ukraina og har bodd i Norge i over 14 år.

Gleder meg til å bli kjent med dere!